ALMINDELIGE FORRETNINGSBETINGELSER
for installation og anvendelse
af ”Bog og Idé fotoservice”



1.	Licens- og anvendelsesvilkår for ”Bog og Idé fotoservice”
Licens- og anvendelsesvilkår for anvendelse og installation af softwareproduktet "Bog og Idé fotoservice" (i det følgende benævnt ”Softwaren”). Softwaren er udgivet af CEWE Stiftung & Co. KGaA, Meerweg 30-32, 26133 Oldenburg. Softwaren er et produkt fra og ejes af CEWE Stiftung & Co. KGaA (i det følgende benævnt Ophavsmanden), Meerweg 30-32, 26133 Oldenburg. Billeder og tekster i de redaktionelle temaer er ophavsretligt beskyttede. Ved betaling får Brugeren en ikke-eksklusiv og uoverdragelig ret til at downloade de valgte temaer til privat brug til Brugerens computer til anvendelse til Brugerens personlige fotobog. Videregående brug og distribution af billeder og tekster herunder bearbejdning og/eller kopiering er ikke tilladt, ligesom det ikke er tilladt at gøre dette materiale offentligt tilgængeligt.


DISSE ALMINDELIGE RETNINGSLINIER OG VILKÅR UDGØR LICENSAFTALEN ("AFTALEN") MELLEM DEM (BRUGEREN) OG OPHAVSMANDEN OG FASTLÆGGER ANVENDELSEN AF SOFTWAREN. 
ANMÆRKNING TIL BRUGEREN: DETTE ER EN KONTRAKT. NÅR DE INSTALLERER DENNE SOFTWARE, ERKLÆRER DE DEM INDFORSTÅET MED VILKÅRENE I NÆRVÆRENDE LICENSAFTALE.


2.	Indledning
Brugeren bekræfter, at nærværende licens- og anvendelsesvilkår i den på Internettet til enhver tid foreliggende version på tidspunktet for ordren ligger til grund for denne. Såfremt Bruger har fremsat eller fremsætter modstridende betingelser, forpligtes Ophavsmanden ikke af disse. 

3.	Licens
Ved indgåelse af denne aftale giver Ophavsmanden Brugeren en genkaldelig, ikke-eksklusiv licens til anvendelse af softwaren. Softwaren og samtlige patenter, ophavsrettigheder, mærker, varemærker og udviklinger, der vedrører Softwaren, er ophavsmandens ejendom og beskyttet af gældende ret. Ophavsmanden er indehaver af enhver form for rettighed herunder ejendomsrettighederne tilknyttet Softwaren, og Bruger er således ikke berettiget til at foretage ændringer af softwaren, udføre reverse engineering, dekompilering eller disassemblering. Endvidere er Bruger ikke berettiget til at distribuere, sælge, udlåne, lease eller på nogen anden måde gøre softwaren kommercielt tilgængelig.

4.	Licenstagers forpligtelser
Bruger accepterer, at softwaren udelukkende må anvendes til bestilling og overførsel af digitale billeder til Ophavsmandens fotolaboratorium samt til administration og bearbejdning af billedfiler på en PC. Bruger bekræfter, at Ophavsmanden er berettiget og bemyndiget til at overføre og udprinte de af Brugeren fremsendte billeder.
Brugeren accepterer alene at være ansvarlig for de data, der overføres under anvendelse af softwaren. Bruger accepterer, ikke at anvende softwaren til overførsel af billeder med pornografisk indhold eller andet indhold af seksuel karakter (herunder børneporno), eller af billeder der på anden vis må være at betragte som anstødelige og stridende mod god moral. Brugeren garanterer, at Ophavsmanden, dennes autoriserede forhandlere eller andre samarbejdende laboratorier ikke gøres ansvarlige for krav, der opstår af de ovennævnte grunde og at disse godtgøres enhver skade, som måtte opstå ved tilsidesættelse af disse forpligtelser.

5.	Garantier og ansvar
Ophavsmanden gør alt, hvad der er ham muligt for at sikre, at Brugerens digitale billeder overføres til fotolaboratorium ved hjælp af softwaren eller at Brugeren via softwaren kan lagre billed- og ordredata på en CD-ROM.
Softwaren leveres i aktuel tilstand. Ophavsmanden og de involverede underleverandører garanterer på ingen måde for softwarens funktionalitet og enhver form for anvendelse af softwaren udføres på Brugerens eget ansvar. 

Ophavsmanden og/eller de involverede underleverandører kan på ingen måde gøres ansvarlig for nogen form for skade opstået ved Brugers og/eller tredjemands benyttelse af softwaren. 
I intet tilfælde er Ophavsmanden ansvarlig for driftstab, tabt arbejdsfortjeneste, konsekvenstab, finansielle tab, tab for indirekte skader som mistede eller ødelagte data, tidsplaner der ikke kan overholdes, krav fra tredjemand eller andre specielle tilfældige skader herunder følgeskader som opstår ved anvendelse eller uhensigtsmæssig anvendelse af softwaren, med mindre Ophavsmanden udviser en adfærd, der kan betegnes som groft uagtsom eller forsætlig. 

Ophavsmanden påtager sig ingen garanti for adgangen til Internettet eller for, at Internettet fungerer uden afbrydelser og/eller fejlfrit. Internettet er et åbent netværk, og Ophavsmanden tager alle mulige forholdsregler for at beskytte Brugers data. Ophavsmanden kan hverken garantere beskyttelse af digitale billeder eller garantere, at Brugerens digitale billeder er beskyttet under overførslen, eller at tredjemand ikke får adgang til disse eller til de i ordren indeholdte data. 

Ophavsmanden er ikke ansvarlig for nogen form for skade påført Brugerens billeddata (herunder, men ikke begrænset til direkte eller følgeskader). Ophavsmanden er endvidere ikke ansvarlig for ændring af sorteringsrækkefølgen, tab, ødelæggelse, tyveri eller nogen anden form for misbrug af Brugerens digitale billeder.

6.	Persondata
Brugeren accepterer, at dennes personlige data - i det omfang det er nødvendigt – til Ophavsmandens behandling af ordren, lagres på datamedier. Således godkender Brugeren udtrykkeligt og uigenkaldeligt registreringen, anvendelsen og bearbejdningen af dennes personrelaterede data. Ophavsmanden garanterer, at alle data behandles fortroligt.
 
7.	Ophavsret
Ophavsmanden og/eller de involverede underleverandører/forhandlere kan på ingen vis drages til ansvar for indholdet af de af Bruger overførte billedfiler ligesom det forudsættes, at Bruger er i besiddelse af de immaterielle rettigheder, der knytter til sig til billedfilerne. Bruger er alene ansvarlig for krænkelser opstået som følge heraf.

8.	Diverse
Nærværende aftale indgås på ubestemt tid og kan til enhver tid opsiges af alle parter. Ved opsigelse af aftalen er Brugeren forpligtet til straks at slette Softwaren fra alle datamedier, hvorpå den er lagret, eller at destruere de pågældende datamedier. 
Ophavsmanden er berettiget til, til enhver tid at opdatere nærværende almindelige retningslinier og vilkår. Bruger accepterer, at der fra det tidspunkt, hvor der modtager meddelelse om en sådan ændring, er bundet af de nye almindelige retningslinier og vilkår. 

9.	Ugyldige bestemmelser
I tilfælde af, at en eller flere bestemmelser i denne aftale er ugyldige, berøres gyldigheden af de øvrige bestemmelser i aftalen ikke heraf.

10.	Lovvalg
Nærværende aftale er underlagt tysk ret, og det gøres udtrykkeligt gældende, at den internationale købelovskonvention (CISG) ikke finder anvendelse.


